Abdul anyambêti: Punika gênah tiyang ingkang tansah tut wingking panjênêngan kalanipun panjênêngan tindak-tindak. Nalika wontên ing warung kula inggih sumêrêp piyambakipun malih. Malah ing kala punika ambêkta kônca satunggal. Kalih-kalihipun lajêng sami dhatêng ing papan ing nglêbêt prêlu rêrêmbagan kalihan juru dhangsah pawèstri punika. Ing wusana kalih-kalihipun punika lajêng sami nêmpuh dhatêng kula sadaya, nalika kula sadaya mêdal saking warung, malah inggih tiyang kêkalih punika ingkang nyênjata dhatêng kula sadaya, punapa panjênêngan mangrêtos, tuwan, sababipun dene têtiyang punika badhe mrêjaya dhatêng panjênêngan.